
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1028 


7 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσαρμογή της ελληνικής νομοθεσίας προς τις διατά¬ 
ξεις της οδηγίας 2000/30/ΕΚ της 6ης Ιουνίου 2000 
σχετικά με τον οδικό τεχνικό έλεγχο των οχημάτων 
επαγγελματικής χρήσεως που κυκλοφορούν στην Κοι¬ 
νότητα . 1 

Τροποποίηση απόφασης «Συγκρότηση επιτροπών για την 
απογραφή και τον έλεγχο του δικαιώματος της νομί¬ 
μου κυκλοφορίας των κυκλοφορούντων στη Χώρα 
ΦΔΧ αυτοκινήτων», και παράταση προθεσμίας απο- 


ΥΡαφής. 2 

Ίδρυση και λειτουργία πεδίου προσγείωσης στην περιο¬ 
χή Κωπαΐδας Νομού Βοιωτίας. 3 


ΑΠΟΦΑΣΕΙ Σ 

Αριθ. Φ2/55009/4626/00 (1) 

Προσαρμογή της ελληνικής νομοθεσίας προς τις διατάξεις 
της οδηγίας 2000/30/ΕΚ της 6ης Ιουνίου 2000 σχετικά με 
τον οδικό τεχνικό έλεγχο των οχημάτων επαγγελματικής 
χρήσεως που κυκλοφορούν στην Κοινότητα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 86του Ν. 2696/1999 (Α’ 57) που 
κύρωσε τον Κώδικα Οδικής Κυκλοφορίας. 

β.Του άρθρου 1 παρ. 1,2και3του Ν. 1338/1983 «Εφαρμογή 
του Κοινοτικού Δικαίου» (Α’ 34) όπως τροποποιήθηκε με το άρ¬ 
θρο 6 του Ν. 1440/1984 «Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής Κοινό- 
τητοςΆνθρακος καιΧάλυβος καιτου Οργανισμού Εφοδιασμού 
ΕΥΡΑΤΟΜ» (Α' 70) καιτου άρθρου 65του Ν. 1892/90 (Α’ 101). 

γ. Του άρθρου 29Ατου Ν. 1558/1985 «Κυβέρνηση και κυ¬ 
βερνητικά όργανα» (Α’ 137) όπως αυτό προστέθηκε με το άρ¬ 
θρο 27 του Ν. 2081 /1 992 (Α’ 154) και αντικαταστάθηκε με το 
άρθρο 1 παρ. 2ατου Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και άλ¬ 
λες διατάξεις» (Α’ 38). 


δ. Της υπ’ αριθμόν Φ2/64580/2288/99 (Β’ 1523) κοινής από¬ 
φασης των Υπουργών Εθνικής Οικονομίας και Μεταφορών 
και Επικοινωνιών «Τεχνικός έλεγχος μηχανοκίνητων οχημά¬ 
των καιτων ρυμουλκό υμένων τους σε συμμόρφωση προς την 
οδηγία 96/96/ΕΚ». 

ε. Της υπ’ αριθμόν Φ2/14133/1501/01 (Β’ 1715) κοινής από¬ 
φασης των Υπουργών Εθνικής Οικονομίας και Οικονομικών 
και Μεταφορών και Επικοινωνιών «Τροποποίηση της 
Φ2/64580/2288/99 (Β' 1523) ΚΥΑ «Τεχνικός έλεγχος μηχανο¬ 
κίνητων οχημάτων και των ρυμουλκουμένων τους σε συμ¬ 
μόρφωση προς την οδηγία 96/96/ΕΚ», όπως αυτή τροποποι¬ 
ήθηκε με την ΚΥΑ Φ2/70916/2953/99 (Β’ 458/2001), σε συμ¬ 
μόρφωση με τις διατάξεις των οδηγιών 2001/9/ΕΚ και 
2001/11/ΕΚ». 

στ. Της υπ’ αριθμόν 44800/123/85 (Β' 781) απόφασης του 
Υφυπουργού Μεταφορών και Επικοινωνιών «Τρόπος, διαδι¬ 
κασία και πιστοποίηση διενέργειας του Περιοδικού Τεχνικού 
Ελέγχου Οχημάτων». 

2. Την ανάγκη εναρμόνισης της ελληνικής νομοθεσίας 
προς τις διατάξεις της οδηγίας 2000/30/ΕΚ του Ευρωπαϊκού 
Κοινοβουλίου καιτου Συμβουλίου της 6ης Ιουνίου 2000 (τεύ¬ 
χος ΕΕαρ. Ι_ 203/10.8.2000 σελ. 1-8) σχετικά με τον οδικό τε¬ 
χνικό έλεγχο των οχημάτων επαγγελματικής χρήσεως που 
κυκλοφορούν στην Κοινότητα. 

3. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Σκοπός της παρούσας απόφασης είναι η προσαρμογή 
της ελληνικής νομοθεσίας προς τις διατάξεις της οδηγίας 
2000/30/ΕΚ της 6ης Ιουνίου 2000 σχετικά με τον οδικό τεχνι¬ 
κό έλεγχο των οχημάτων επαγγελματικής χρήσεως που κυ¬ 
κλοφορούν στον ελληνικό χώρο. 

2. Με την παρούσα απόφαση καθορίζονται οι προϋποθέ¬ 
σεις για τη διεξαγωγή οδικών τεχνικών ελέγχων των οχημά¬ 
των επαγγελματικής χρήσεως που κυκλοφορούν στην Ελλά¬ 
δα, με στόχο την αυστηρότερη τήρηση, από τα οχήματα αυ¬ 
τά, ορισμένων τεχνικών προϋποθέσεων που προβλέπονται 
από την υπ’ αριθμόν Φ2/64580/2288/99 (Β' 1523) κοινή από¬ 
φαση των Υπουργών Εθνικής Οικονομίας και Μεταφορών και 
Επικοινωνιών «Τεχνικός έλεγχος μηχανοκίνητων οχημάτων 
και των ρυμουλκουμένων τους σε συμμόρφωση προς την 
οδηγία 96/96/ΕΚ», όπως αυτή ισχύει, προκειμένου να βελτιω¬ 
θεί η οδική ασφάλεια και το περιβάλλον. 

3. Η παρούσα απόφαση δεν εμποδίζει τη διενέργεια άλλων 
προβλεπόμενων από την κείμενη νομοθεσία ελέγχων. 

Άρθρο 2 

Για τους σκοπούς της παρούσας απόφασης, νοούνται ως: 

α) «Όχημα επαγγελματικής χρήσεως»: κάθε μηχανοκίνητο 
όχημα που ανήκει στις κατηγορίες 1,2 και 3, οι οποίες ορίζο¬ 
νται στο Παράρτημα I της υπ' αριθμόν Φ2/64580/2288/99 (Β’ 
1523) κοινής απόφασης των Υπουργών Εθνικής Οικονομίας 
και Μεταφορών και Επικοινωνιών, όπως αυτή ισχύει, καθώς 
και τα ρυμουλκούμενά τους. 

β) «Οδικόςτεχνικός έλεγχος»: οέκτακτος τεχνικής φύσεως 
έλεγχος οχήματος επαγγελματικής χρήσεως που κυκλοφο¬ 
ρεί στην Ελλάδα, ο οποίος διενεργείται σε δημόσιο δρόμο, 
από τις αρχές ή υπό την επίβλεψή τους. 

γ) «Τεχνικός έλεγχος»: ο έλεγχος της πιστότητας του οχή¬ 
ματος προς τις τεχνικές ρυθμίσεις, όπως προβλέπεται στο 
Παράρτημα II της υπ’ αριθμόν Φ2/64580/2288/99 (Β’ 1523) 
κοινής απόφασης των Υπουργών Εθνικής Οικονομίας και Με¬ 
ταφορών και Επικοινωνιών, όπως αυτή ισχύει. 

Άρθρο 3 

1. Τα αρμόδια όργανα της παραγράφου 3 του άρθρου 4, 
διεξάγουν οδικούς τεχνικούς ελέγχους για να επιτύχουν 
τους στόχους που αναφέρονται στο άρθρο 1 όσον αφορά 
στα οχήματα επαγγελματικής χρήσεως που εμπίπτουν στις 
διατάξεις της παρούσας απόφασης, λαμβάνοντας υπόψη 
όσα ισχύουν για τα οχήματα αυτά στα πλαίσια της υπ' αριθ¬ 
μόν Φ2/64580/2288/99 (Β’ 1523) κοινής απόφασης των 
Υπουργών Εθνικής Οικονομίας και Μεταφορών και Επικοινω¬ 
νιών, όπως αυτή ισχύει. 

Οι ανωτέρω έλεγχοι διενεργούνται ετησίως σε αριθμό οχη¬ 
μάτων τουλάχιστον ίσο με το (2%) δύο τοις εκατό του συνο¬ 
λικού αριθμού των κυκλοφορούντων στην Ελλάδα οχημάτων 
επαγγελματικής χρήσεως, όπως προκύπτει από τα ετήσια 
επίσημα στατιστικά στοιχεία. 

2. Οι οδικοί τεχνικοί έλεγχοι διεξάγονται χωρίς διακρίσεις 
λόγω της εθνικότητας του οδηγού ή της χώρας όπου έχει λά¬ 
βει άδεια κυκλοφορίας ή έχει τεθεί σε κυκλοφορία το όχημα 
επαγγελματικής χρήσεως και λαμβανομένης υπόψη της ανά¬ 
γκης να περιοριστούν στο ελάχιστο το κόστος και οι καθυ¬ 
στερήσεις που προκύπτουν για τους οδηγούς και τις επιχει¬ 
ρήσεις. Ιδιαίτερη σημασία αποδίδεται στον έλεγχο των οχη¬ 
μάτων που δίνουν περισσότερο την εντύπωση κακής 
συντήρησης. 

Άρθρο 4 

1. Ο οδικός τεχνικός έλεγχος περιλαμβάνει το σύνολο των 
κάτωθι στοιχείων: 

α) Οπτική επιθεώρηση της κατάστασης συντήρησης του 
οχήματος επαγγελματικής χρήσεως σε στάθμευση. 

β) Έλεγχο της έκθεσης οδικού τεχνικού ελέγχου, της προ- 
βλεπόμενης στο άρθρο 5 της παρούσας, η οποία έχει εκπο¬ 
νηθεί πρόσφατα ή έλεγχο των εγγράφων από τα οποία πι¬ 
στοποιείται η συμμόρφωση προς τις τεχνικές ρυθμίσεις που 
ισχύουν για το όχημα και, ειδικότερα, για τα οχήματα που 
έχουν λάβει άδεια κυκλοφορίας ή έχουντεθεί σε κυκλοφορία 
σε κράτος μέλος της Ευρωπαϊκής Ένωσης, έλεγχο του εγ¬ 
γράφου που πιστοποιεί ότι το όχημα επαγγελματικής χρήσε¬ 
ως έχει υποβληθεί στον υποχρεωτικό τεχνικό έλεγχο, σύμ¬ 
φωνα με την υπ' αριθμόν Φ2/64580/2288/99 (Β' 1523) κοινή 
απόφαση των Υπουργών Εθνικής Οικονομίας και Μεταφο¬ 
ρών και Επικοινωνιών, όπως αυτή ισχύει. 

γ) Επιθεώρηση προκειμένου να διαπιστωθούν τυχόν ελατ¬ 
τώματα συντήρησης. Η επιθεώρηση αυτή αφορά όλα τα ση¬ 
μεία ελέγχου που απαριθμούνται στον κατάλογο του Παραρ¬ 
τήματος I σημείο 10 της παρούσας απόφασης. 

2. Η επιθεώρηση των συστημάτων πέδησης και των εκπο¬ 
μπών εξάτμισης διεξάγεται σύμφωνα με τον τρόπο που ορί¬ 
ζεται στο Παράρτημα II της παρούσας απόφασης. 


3. Το έργο του οδικού τεχνικού ελέγχου, σύμφωνα με τα 
διαλαμβανόμενα στην παρ. 1 του παρόντος άρθρου, ανατί¬ 
θεται στα Μικτά Κλιμάκια Ελέγχου (Μ.Κ.Ε.) των οποίων η συ¬ 
γκρότηση και λειτουργία καθορίζεται από τις διατάξεις της 
υπ’ αριθμόν Γ5/29480/2304/01 (Β’ 614) κοινής υπουργικής 
απόφασης. 

Τα Μ.Κ.Ε. προτού προβούν σε επιθεώρηση των σημείων 
που απαριθμούνται στον κατάλογο του Παραρτήματος I ση¬ 
μείο 10, λαμβάνουν υπόψη το τελευταίο πιστοποιητικό τεχνι¬ 
κού ελέγχου ή/και έκθεση οδικού τεχνικού ελέγχου η οποία 
έχει εκπονηθεί πρόσφατα και τα οποία προσκομίζει, ενδεχο¬ 
μένως, ο οδηγός. 

Όταν τα ως άνω πιστοποιητικά ή/και η έκθεση παρέχουν 
την απόδειξη ότι έχει πραγματοποιηθεί επιθεώρηση κατά 
τους τρεις τελευταίους μήνες σε ένα από τα σημεία που απα- 
ριθμούνται στον κατάλογο που αναφέρεται στο Παράρτημα 
I σημείο 10, το σημείο αυτό δεν ελέγχεται εκ νέου, εκτός εάν 
αυτό δικαιολογείται ιδίως εξαιτίας ελαττώματος ή/και προ¬ 
φανούς μη συμμόρφωσης. 

Άρθρο 5 

1. Η έκθεση οδικού τεχνικού ελέγχου όσον αφορά στην επι¬ 
θεώρηση που προβλέπεται στο άρθρο 4 (παράγραφος 1 
στοιχείο γ) καταρτίζεται από τα Μ.Κ.Ε. τα οποία διεξήγαγαν 
τον έλεγχο. Το υπόδειγμα της έκθεσης αυτής παρατίθεται 
στο Παράρτημα I της παρούσας απόφασης και περιλαμβά¬ 
νει, στο σημείο 10, κατάλογο των σημείων για τα οποία διε- 
νεργείται έλεγχος. Τα Μ.Κ.Ε. συμπληρώνουν τα αντίστοιχα 
τετραγωνίδια. Η έκθεση εκδίδεται εις διπλούν και το αντί¬ 
γραφο παραδίδεται στον οδηγό του οχήματος επαγγελματι¬ 
κής χρήσης. 

2. Εάν τα Μ.Κ.Ε. θεωρήσουν ότι το μέγεθος των ελαττωμά¬ 
των στη συντήρηση του οχήματος επαγγελματικής χρήσεως 
μπορεί να αποτελέσει κίνδυνο ασφαλείας, ιδίως όσον αφορά 
στην πέδηση, ο οποίος δικαιολογεί πιο εμπεριστατωμένη 
εξέταση, το όχημα επαγγελματικής χρήσεως υποβάλλεται 
σε διεξοδικότερο έλεγχο σε κοντινό δημόσιο Κέντρο Τεχνι¬ 
κού Ελέγχου, οριζόμενο στο άρθρο 3 της υπ’ αριθμόν 
Φ2/64580/2288/99 (Β’ 1523) κοινής απόφασης των Υπουρ¬ 
γών Εθνικής Οικονομίας και Μεταφορών και Επικοινωνιών. Η 
υποβολή του οχήματος σε διεξοδικότερο τεχνικό έλεγχο γί¬ 
νεται σύμφωνα με το άρθρο 86 του Ν. 2696/1999 περί κυρώ- 
σεωςτου Κώδικα Οδικής Κυκλοφορίας. 

3. Εάν διαπιστωθεί ότι το όχημα επαγγελματικής χρήσεως 
παρουσιάζει σοβαρό κίνδυνο για τους επιβαίνοντες ή για άλ¬ 
λους χρήστες του οδικού δικτύου, είτε κατά τον οδικό τεχνι¬ 
κό έλεγχο στον οποίο αναφέρεται η παράγραφος 1 του άρ¬ 
θρου 4 της παρούσας απόφασης, είτε κατά τον διεξοδικότε¬ 
ρο στον οποίο αναφέρεται η προηγούμενη παράγραφος του 
παρόντος άρθρου, αφαιρείται η άδεια κυκλοφορίας και οι πι¬ 
νακίδες του οχήματος, έως ότου επιδιορθωθούν τα εντοπι- 
σθέντα επικίνδυνα ελαττώματα. 

4. Κάθε εξάμηνο υποβάλλονται από όλες τις νομαρχίες της 
χώρας, στη Διεύθυνση Ασφάλειας Χερσαίων Μεταφορών 
(ΔΑΧΜ) του Υπουργείου Μεταφορών και Επικοινωνιών, κα¬ 
ταστάσεις με τα πλήρη στοιχεία των διενεργηθέντων από τα 
αντίστοιχα Μ.Κ.Ε. ελέγχων με αναλυτικά αποτελέσματα των 
ελέγχων και τις επιβληθείσες ποινές. 

Άρθρο 6 

Η Διεύθυνση Ασφάλειας Χερσαίων Μεταφορών του 
Υπουργείου Μεταφορών και Επικοινωνιών διαβιβάζει στην 
Επιτροπή της Ευρωπαϊκής Ένωσης, κάθε δύο χρόνια, πριν 
από την 31η Μαρτίου, τα συλλεγέντα δεδομένα των δύο τε¬ 
λευταίων ετών όσον αφορά στον αριθμό των οχημάτων επαγ¬ 
γελματικής χρήσεως που έχουν υποστεί έλεγχο, ταξινομημέ¬ 
νων ανά κατηγορία σύμφωνα με το Παράρτημα I σημείο 6 και 

κατά χώρα που έχει χορηγήσει την άδεια κυκλοφορίας του 
οχήματος, συμπεριλαμβανομένων και των ελεγχθέντων ση¬ 
μείων και των διαπιστωθέντων ελαττωμάτων, σύμφωνα με το 
Παράρτημα I σημείο 10 της παρούσας απόφασης. 

Η πρώτη διαβίβαση στοιχείων καλύπτει διάστημα δύο 
ετών, αρχής γενομένης την 1η Ιανουαρίου 2003. 

Άρθρο 7 

1. Αρμόδια υπηρεσία για την εποπτεία των ελέγχων ορίζε¬ 
ται η Διεύθυνση Ασφάλειας Χερσαίων Μεταφορών του 
Υπουργείου Μεταφορών και Επικοινωνιών, που γνωστοποιεί 
στα άλλα κράτη μέλη την ονομασία των προσώπων που χρη¬ 
σιμοποιούνται ως σημεία επαφής. Η Διεύθυνση Ασφάλειας 
Χερσαίων Μεταφορών παρέχει αμοιβαία συνδρομή στα άλλα 
κράτη μέλη της Ευρωπαϊκής Ένωσης για την εφαρμογή της 
παρούσας απόφασης. Ζητεί επίσης από τις υπόλοιπες χώρες 
μέλη τα αντίστοιχα στοιχεία για την εφαρμογή της οδηγίας 
2000/30/ΕΚ στη χώρα τους. 

2. Τα σοβαρά ελαττώματα οχήματος επαγγελματικής χρή- 
σεως το οποίο ανήκει σε μη μόνιμο κάτοικο της Ελλάδας, 
ιδίως εκείνα που προκάλεσαν την αφαίρεση της αδείας κυ¬ 
κλοφορίας του οχήματος, αναφέρονται στις αρμόδιες αρχές 
του κράτους μέλους όπου έχει λάβει άδεια κυκλοφορίας ή 
έχει τεθεί σε κυκλοφορία το όχημα, με βάση το υπόδειγμα 
της έκθεσης ελέγχου του Παραρτήματος I, υπό την επιφύλα¬ 
ξη άσκησης διώξεως σύμφωνα με τις διατάξεις της κείμενης 
νομοθεσίας. 

3. Με την επιφύλαξη του άρθρου 5 της παρούσας, η ΔΑΧΜ 
μπορεί να ζητήσει από τις αρμόδιες αρχές του κράτους μέ¬ 
λους στο οποίο το όχημα έχει λάβει άδεια κυκλοφορίας ή έχει 
τεθεί σε κυκλοφορία, να ληφθούν τα ενδεδειγμένα μέτρα 
έναντι του παραβάτη, π.χ. με την υποβολή του οχήματος σε 
νέο τεχνικό έλεγχο. 

4. Η ΔΑΧΜ γνωστοποιεί στις αρμόδιες αρχές του κράτους 
μέλους στο οποίο διαπιστώθηκαν ελαττώματα οχήματος 
επαγγελματικής χρήσεως που έχει ταξινομηθεί στη χώρα 
μας, τα μέτρα που λήφθηκαν, κατά περίπτωση, έναντι του πα¬ 
ραβάτη ή της επιχείρησης. 

Άρθρο 8 

1. Στους οδηγούς ή ιδιοκτήτες των επαγγελματικών οχη¬ 
μάτων για τα οποία, από τους ελέγχους των Μ.Κ.Ε., διαπι¬ 
στώνεται ότι δεν τηρούνται οι τεχνικές απαιτήσεις ελέγχου 
που προβλέπονται από τα Παραρτήματα I και II της παρού¬ 
σας, επιβάλλονται οι κυρώσεις του παρόντος άρθρου. 

Η διαδικασία επιβολής και είσπραξης των προστίμων, που 
επιβάλλονται με το παρόν άρθρο, γίνεται σύμφωνα με τα ορι¬ 
ζόμενα στο άρθρο 3 της υπ' αριθμόν Γ5/29480/ 2304/01 (Β’ 
614) κοινής υπουργικής απόφασης. 

2. Έλεγχος εκπομπών εξάτμισης μηχανοκίνητων οχημά¬ 
των. 

α. Αν κατά την οπτική εξέταση του συστήματος εξάτμισης 
σύμφωνα με τα αναφερόμενα στο Παράρτημα II της παρού¬ 
σας διαπιστωθεί ότι υπάρχουν διαρροές καυσαερίων, επι¬ 
βάλλεται στον οδηγό πρόστιμο 50 Ευρώ και στον ιδιοκτήτη 
του οχήματος πρόστιμο 100 Ευρώ. 

β. Αν κατά την οπτική εξέταση του συστήματος ελέγχου εκ¬ 
πομπών σύμφωνα μετά αναφερόμενα στο Παράρτημα II της 
παρούσας διαπιστωθεί ότι δεν υπάρχει ο αναγκαίος τεχνικός 
εξοπλισμός, επιβάλλεται στον οδηγό πρόστιμο 50 Ευρώ και 
στον ιδιοκτήτη του οχήματος πρόστιμο 100 Ευρώ. 

γ. Αν από τη δοκιμή ελέγχου των καυσαερίων σύμφωνα με 
τα αναφερόμενα στο Παράρτημα II της παρούσας διαπιστω¬ 
θεί ότι η περιεκτικότητα των εκπομπών σε μονοξείδιο του άν¬ 
θρακα (για τα βενζινοκίνητα οχήματα) ή/και ο συντελεστής λ 


(για τα βενζινοκίνητα οχήματα με προηγμένο σύστημα ελέγ¬ 
χου εκπομπών) ή η θολερότητα (για οχήματα με ανάφλεξη 
υπό συμπίεση) υπερβαίνει τις προβλεπόμενες από το Πα¬ 
ράρτημα II οριακές τιμές, επιβάλλονται οι ποινές της παρ. 3 
του άρθρου 15 του ν. 2696/1999 περί κυρώσεωςτου Κώδικα 
Οδικής Κυκλοφορίας. 

δ. Σε περίπτωση συρροής ελλείψεων σύμφωνα με τις ανω¬ 
τέρω περιπτώσεις επιβάλλεται το άθροισμα των προβλεπο- 
μένων ποινών. 

3. Δοκιμή συστήματος πέδησης. 

α. Όταν το σύστημα πέδησης δεν είναι σε θέση να επιβρα¬ 
δύνει το όχημα και τα τυχόν ρυμουλκούμενα ή ημιρυμουλ- 
κούμενά του, και να τα ακινητοποιεί με ασφάλεια, ταχύτητα 
και αποδοτικότητα, ανεξαρτήτως των συνθηκών φόρτωσής 
του και ανεξαρτήτως της ανωφέρειας ή κατωφέρειας του 
δρόμου στον οποίο κινείται, επιβάλλεται στον οδηγό πρόστι¬ 
μο 200 Ευρώ και στον ιδιοκτήτη του οχήματος πρόστιμο 400 
Ευρώ. 

β. Όταν η πέδη στάθμευσης δεν είναι σε θέση να διατηρεί 
το όχημα και τα ρυμουλκούμενα ή ημιρυμουλκούμενά του 
ακινητοποιημένα, ανεξαρτήτως των συνθηκών φόρτωσής 
του και ανεξαρτήτως της ανωφέρειας ή κατωφέρειας του 
δρόμου, επιβάλλεται στον οδηγό πρόστιμο 200 Ευρώ και 
στον ιδιοκτήτη του οχήματος πρόστιμο 400 Ευρώ. 

γ. Στις ανωτέρω περιπτώσεις (α) και (β) επιβάλλεται επι¬ 
πρόσθετα και η αφαίρεση των στοιχείων κυκλοφορίας του 
οχήματος. Τα στοιχεία επιστρέφονται όταν ο ενδιαφερόμε¬ 
νος υποβάλλει βεβαίωση δημοσίου ΚΤΕΟ για τη σωστή λει¬ 
τουργία των ανωτέρω συστημάτων. 

4. Επιθεώρηση προκειμένου να διαπιστωθούν τυχόν ελατ¬ 
τώματα συντήρησης σε άλατα σημεία ελέγχου που απαριθ- 
μούνται στον κατάλογο του Παραρτήματος I (σημείο 10, από 
ε έως ιβ) της παρούσας απόφασης. 

Οι ανωτέρω οπτικοί έλεγχοι διενεργούνται σύμφωνα με τη 
διαδικασία που προβλέπεται στην υπ’ αριθμόν 44800/123/85 
(781 Β’) απόφαση του Υφυπουργού Μεταφορών και Επικοι¬ 
νωνιών και οι διαπιστούμενες ελλείψεις χαρακτηρίζονται ως 
δευτερεύουσες, σοβαρές ή επικίνδυνες σύμφωνα μετά δια¬ 
λαμβανόμενα στην ίδια απόφαση. 

α. Σε περίπτωση διαπίστωσης μιας ή περισσοτέρων δευτε- 
ρευουσών ελλείψεων επιβάλλεται στον οδηγό πρόστιμο 50 
Ευρώ και στον ιδιοκτήτη του οχήματος πρόστιμο 100 Ευρώ, 
για κάθε έλλειψη. 

β. Σε περίπτωση διαπίστωσης μιας ή περισσοτέρων σοβα¬ 
ρών ελλείψεων επιβάλλεται στον οδηγό πρόστιμο 100 Ευρώ 
και στον ιδιοκτήτη του οχήματος πρόστιμο 200 Ευρώ, για κά¬ 
θε έλλειψη. Επιπρόσθετα, επιβάλλεται και η αφαίρεση των 
στοιχείων κυκλοφορίας του οχήματος, τα οποία επιστρέφο- 
νται όταν ο ενδιαφερόμενος υποβάλλει βεβαίωση δημοσίου 
ΚΤΕΟ για τη σωστή λειτουργία των αντιστοίχων συστημάτων. 

γ. Σε περίπτωση διαπίστωσης μιας ή περισσοτέρων επικίν¬ 
δυνων ελλείψεων επιβάλλεται στον οδηγό πρόστιμο 200 Ευ¬ 
ρώ και στον ιδιοκτήτη του οχήματος πρόστιμο 400 Ευρώ, για 
κάθε έλλειψη. Επιπρόσθετα, επιβάλλεται και η αφαίρεση των 
στοιχείων κυκλοφορίας του οχήματος, τα οποία επιστρέφο- 
νται όταν ο ενδιαφερόμενος υποβάλλει βεβαίωση δημοσίου 
ΚΤΕΟ για τη σωστή λειτουργία των αντιστοίχων συστημάτων. 
Στην περίπτωση αυτή επιτρέπεται μόνο η μετακίνηση του 
οχήματος με γερανοφόρο όχημα προς συνεργείο επισκευής 
αυτοκινήτων. 

Άρθρο 9 

Προσαρτώνται τα Παραρτήματα I και II που αποτελούν 
αναπόσπαστο μέρος της παρούσας. 

ΠΑΡΑΡΤΗΜΑ I 

ΥΠΟΔΕΙΓΜΑ ΕΚΘΕΣΗΣ ΟΔΙΚΟΥ ΤΕΧΝΙΚΟΥ ΕΛΕΓΧΟΥ ΠΟΥ ΠΕΡΙΛΑΜΒΑΝΕΙ 
ΚΑΤΑΛΟΓΟ ΤΩΝ ΣΗΜΕΙΩΝ ΤΑ ΟΠΟΙΑ ΕΛΕΓΧΟΝΤΑΙ 


1. Τόπος ελέγχου. 

2. Ημερομηνία. 

3. Ώρα. 

4. Διακριτικό σήμα της χώρας και αριθμός κυκλοφορίας του οχήματος. 

5. Διακριτικό σήμα της χώρας και αριθμός κυκλοφορίας του 

ρυμουλκούμενου/ημιρυμουλκούμενου. 

6. Κατηγορία οχήματος. 

α) □ Ελαφρό φορτηγό (3,5-12 τόνων)( 1 ) ε) □ Φορτηγό (άνω των 12 τόνων)( 2 ) 

β) □ Ρυμουλκούμενο( 3 ) στ) □ Ημιρυμουλκούμενο( 4 ) 

γ) □ Οδικός συρμός( 5 ) ζ) □ Αρθρωτό όχημα( 6 ) 

δ) □ Αστικό ή τουριστικό λεωφορείο (πούλμαν)( 7 ) 

7. Επιχείρηση που εκτελεί τη μεταφορά/διεύθυνση. 

8. Εθνικότητα. 

9. Οδηγός. 

10. Ελεγχθέντα σημεία: 


α) σύστημα πέδησης και κατασκευαστικά στοιχεία του 
β) σύστημα εξάτμισης 
γ) θολερότητα καπνού (ντίζελ) 
δ) εκπομπές αερίων [(βενζίνη, φυσικό αέριο ή 
υγραέριο (ΙΡ(3)] 


ελεγχθέντα . 

ΤΛ ελεγχθεντα 

□ □ 

□ □ 

□ □ 


δεν πληρούν 

τις 

προϋποθέσεις 

□ 

□ 

□ 


□ □ □ 


(') Οχημα με κινητήρα που χρησιμοποιείται για τη μεταφορά εμπορευμάτων, το οποίο έχει τουλάχιστον τέσσερις τροχούς και ανώτατο 
βάρος το οποίο υπερβαίνει τους 3,5 τόνους αλλά όχι τους δώδεκα τόνους (κατηγορία Ν2). 

Π Όχημα με κινητήρα που χρησιμοποιείται για τη μεταφορά εμπορευμάτων, το οποίο έχει τέσσερις τουλάχιστον τροχούς, με μέγιστη 
μάζα άνω των δώδεκα τόνων (κατηγορία Ν3). 

( 3 ) Κάθε όχημα που προορίζεται να ζευχθεί σε όχημα με κινητήρα, πλην των ημιρυμουλκουμένων, το οποίο λόγω της κατασκευής και 
της διαρρύθμισής του χρησιμοποιείται για τη μεταφορά εμπορευμάτων: ρυμουλκούμενο με μέγιστη μάζα άνω των 3,5 τόνων, το οποίο 
όμως δεν υπερβαίνει τους δέκα τόνους (κατηγορία 03) ρυμουλκούμενα με μέγιστη μάζα άνω των δέκα τόνων (κατηγορία 04). 

Ο Κάθε όχημα που προορίζεται να ζευχθεί σε όχημα με κινητήρα ούτως ώστε μέρος του εν λόγω ημιρυμουλκούμενου να επικάθεται στο 
όχημα με κινητήρα και ένα σημαντικό μέρος του βάρους του ή του βάρους του φορτίου του να φέρεται από το εν λόγω όχημα και το 
οποίο, λόγω του σχεδιασμού και της διαρρύθμισής του, χρησιμοποιείται για τη μεταφορά εμπορευμάτων (κατηγορίες 03 και 04). 

( 5 ) Όχημα με κινητήρα χρησιμοποιούμενο για τη μεταφορά εμπορευμάτων, με μέγιστο βάρος άνω των 3,5 τόνων (κατηγορίες Ν2, Ν3) 
που σύρει ρυμουλκούμενο (κατηγορίες 03 και 04). 

( 6 ) Ρυμουλκό όχημα που σύρει ημιρυμουλκούμενο. 

( 7 ) Όχημα με κινητήρα χρησιμοποιούμενο για τη μεταφορά επιβατών, με τέσσερις τουλάχιστον τροχούς, το οποίο διαθέτει, πέραν του 
καθίσματος του οδηγού, περισσότερες από οκτώ θέσεις καθημένων (κατηγορίες Μ2, Μ3). 

ε) ράβδοι διεύθυνσης 

□ 

□ 

□ 

στ) φώτα, διατάξεις φωτισμού και σηματοδότησης 

□ 

□ 

□ 

ζ) τροχοί/ελαστικά 

□ 

□ 

□ 

η) αναρτήσεις (ορατά ελαττώματα) 

□ 

□ 

□ 

θ) πλαίσιο (σασί) (ορατά ελαττώματα) 

□ 

□ 

□ 

ι) ταχογράφος (εγκατάσταση) 

□ 

□ 

□ 

ία) μηχανισμός περιορισμού ταχύτητας (εγκατάσταση) 

□ 

□ 

□ 

ιβ) διαρροή καυσίμου ή/και ελαίου 

□ 

□ 

□ 

11. Αποτελέσματα του ελέγχου: 




Αναστολή της χρήσης του οχήματος που 
παρουσιάζει σοβαρά ελαττώματα 

□ 



12. Διάφορα/παρατηρήσεις 




13. Αρχή/υπάλληλος ή επιθεωρητής που διενήργησε τον έλεγχο 



Υπογραφή της αρχής, του υπαλλήλου ή του επιθεωρητή που διενήργησε τον έλεγχο 



ΠΑΡΑΡΤΗΜΑ II 

ΛΕΠΤΟΜΕΡΕΙΕΣ ΟΣΟΝ ΑΦΟΡΑ ΤΙΣ ΔΟΚΙΜΕΣ Ή/ΚΑΙ 
ΤΟΥΣ ΕΛΕΓΧΟΥΣ ΤΩΝ ΣΥΣΤΗΜΑΤΩΝ ΠΕΔΗΣΗΣ 
ΚΑΙ ΤΩΝ ΕΚΠΟΜΠΩΝ ΕΞΑΤΜΙΣΗΣ 

1. Ειδικές προϋποθέσεις σχετικά με τα συστήματα πέδη¬ 
σης 

Κάθε μέρος του συστήματος πέδησης και τα μέσα λει¬ 
τουργίας του, πρέπει να διατηρούνται σε άριστη κατάστα¬ 
ση λειτουργίας και να είναι κατάλληλα προσαρμοσμένα. 

Το σύστημα πέδησης του οχήματος πρέπει να επιτελεί τις 
ακόλουθες λειτουργίες πέδησης: 

α) Για μηχανοκίνητα οχήματα και τα ρυμουλκούμενα και 
ημιρυμουλκούμενά τους, το κύριο σύστημα πέδησης πρέπει 
να είναι σε θέση να επιβραδύνει το όχημα και να το ακινητο- 
ποιεί με ασφάλεια, ταχύτητα και αποδοτικότητα, ανεξαρτή¬ 
τως των συνθηκών φόρτωσής του και ανεξαρτήτως της ανω¬ 
φέρειας ή κατωφέρειας του δρόμου στον οποίο κινείται. 

β) Για μηχανοκίνητα οχήματα και τα ρυμουλκούμενα και 
ημιρυμουλκούμενά τους, η πέδη στάθμευσης πρέπει να είναι 
σε θέση να διατηρεί το όχημα ακινητοποιημένο, ανεξαρτή¬ 
τως των συνθηκών φόρτωσής του και ανεξαρτήτως της ανω¬ 
φέρειας ή κατωφέρειας του δρόμου. 

2. Ειδικές προϋποθέσεις σχετικά με τις εκπομπές εξά¬ 
τμισης 

2.1. Μηχανοκίνητα οχήματα με επιβαλλόμενη ανάφλεξη 
(βενζίνη) 

α) Όταν οι εκπομπές εξάτμισης δεν ρυθμίζονται από 
προηγμένο σύστημα ελέγχου των εκπομπών, όπως τριοδικό 
καταλυτικό μετατροπέα κλειστού κυκλώματος, ελεγχόμενο 
με αισθητήρα λάμδα: 

1. Οπτική εξέταση του συστήματος εξάτμισης, προκειμέ- 
νου να ελεγχθεί εάν υπάρχουν διαρροές. 

2. Οπτική εξέταση του συστήματος ελέγχου εκπομπών, εάν 
η εξέταση αυτή είναι δυνατή, προκειμένου να ελεγχθεί εάν 
υπάρχει εκεί ο αναγκαίος τεχνικός εξοπλισμός. 

3. Μετά από κάποιο εύλογο χρονικό διάστημα που απαιτεί¬ 
ται για να φθάσει ο κινητήρας στην κανονική κατάσταση λει¬ 


τουργίας (λαμβανομένων υπόψη των συστάσεων του κατα¬ 
σκευαστή), μετράται στην κατάσταση βραδυπορίας (ρελα¬ 
ντί) και με αποσυμπλεγμένο τον κινητήρα, η περιεκτικότητα 
των εκπομπών σε μονοξείδιο του άνθρακα (00). 

Η μέγιστη επιτρεπόμενη περιεκτικότητα των καυσαερίων 
σε 00 δεν πρέπει να υπερβαίνει τις ακόλουθες τιμές: 

- 4,5% νοΙ όσον αφορά οχήματα που έχουν λάβει άδεια κυ¬ 
κλοφορίας ή έχουν τεθεί σε κυκλοφορία για πρώτη φορά με¬ 
ταξύ της ημερομηνίας από την οποία απαιτείται για τα οχή¬ 
ματα αυτά ναπληρούντις διατάξεις της οδηγίας 70/220/ΕΟΚ 
και της 1ης Οκτωβρίου 1986. 

- 3,5% νοΙ όσον αφορά οχήματα που έχουν λάβει άδεια κυ¬ 
κλοφορίας ή έχουν τεθεί σε κυκλοφορία για πρώτη φορά με¬ 
τά την 1η Οκτωβρίου 1986. 

β) Όταν οι εκπομπές εξάτμισης ρυθμίζονται από προηγμέ¬ 
νο σύστημα ελέγχου εκπομπών, όπως τριοδικό καταλυτικό 
μετατροπέα κλειστού κυκλώματος, ελεγχόμενο με αισθητή¬ 
ρα λάμδα: 

1. Οπτική εξέταση του συστήματος εξάτμισης, προκειμέ¬ 
νου να ελεγχθεί εάν υπάρχουν διαρροές και εάν όλα τα μέρη 
είναι πλήρη. 

2. Οπτική εξέταση του συστήματος ελέγχου εκπομπών, 
προκειμένου να ελεγχθεί εάν υπάρχει εκεί ο αναγκαίος τεχνι¬ 
κός εξοπλισμός. 

3. Προσδιορισμός της απόδοσηςτου συστήματος ελέγχου 
εκπομπών του οχήματος, με μέτρηση της τιμής λάμδα καιτης 
περιεκτικότητας των καυσαερίων σε 00, σύμφωνα με το ση¬ 
μείο 4. 

4. Εκπομπές στην απόληξη του συστήματος του εξάτμισης 
- οριακές τιμές: 

- Μέτρηση με τον κινητήρα σε κατάσταση βραδυπορίας: 

Η μέγιστη επιτρεπόμενη περιεκτικότητα των καυσαερίων 
σε 00 δεν πρέπει να υπερβαίνει το 0,5% κατ’ όγκο. 

- Μέτρηση κατά τη λειτουργία του αποσυμπλεγμένου κινη¬ 
τήρα σε επιταχυνόμενη (ρελαντί) βραδυπορία. Η ταχύτητα 
περιστροφής του κινητήρα πρέπει να είναι τουλάχιστον 
2.000 γπιπ-Ι : 

Περιεκτικότητα σε 00: όχι μεγαλύτερη από 0,3% κατ’ 
όγκο. 

Λάμδα: 1 ± 0,03, ή όπως προβλέπουν οι προδιαγραφές του 
κατασκευαστή. 

2.2. Οχήματα με ανάφλεξη υπό συμπίεση (ντίζελ) 

Μέτρηση της θολερότητας των καυσαερίων κατά την ελεύ¬ 
θερη επιτάχυνση του αποσυμπλεγμένου κινητήρα, από την 
ταχύτητα βραδυπορίας μέχρι την ταχύτητα στην οποία ανα- 
κόπτεται η παροχή καυσίμου. Η συγκέντρωση δεν πρέπει να 
υπερβαίνει σύμφωνα με την οδηγία 72/306/ΕΟΚ τις ακόλου¬ 
θες οριακές τιμές του συντελεστή απορρόφησης: 

- κινητήρες ντίζελ με φυσική απορρόφηση: 2,5 πιίη-1 

- κινητήρες ντίζελ με υπερπλήρωση: 3,0 πιίπ-1 

ή τιμές ισοδύναμες εάν χρησιμοποιείται άλλου τύπου μη¬ 
χανή από εκείνη που ανταποκρίνεται στις απαιτήσεις αυτές. 

Για τα οχήματα που έχουν λάβει άδεια κυκλοφορίας ή 
έχουν τεθεί σε κυκλοφορία για πρώτη φορά πριν απάτην 1η 
Ιανουάριου 1980, ισχύουν οι διατάξεις που εφαρμόζονται για 
τα οχήματα αυτά στα πλαίσια της οδηγίας 96/96/ΕΚ. 

2.3. Συσκευές ελέγχου 

Οι εκπομπές των οχημάτων ελέγχονται με τη βοήθεια συ¬ 
σκευών που επιτρέπουν να εξακριβώνεται επακριβώς η τή¬ 
ρηση των οριακών τιμών που ορίζονται ή αναφέρονται από 
τον κατασκευαστή. 

Άρθρο 10 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

- ♦ - 

Αριθ. Γ6/31763/2893 (2) 

Τροποποίηση απόφασης «Συγκρότηση επιτροπών για την 
απογραφή και τον έλεγχο του δικαιώματος της νομίμου 
κυκλοφορίας των κυκλοφορούντων στη Χώρα ΦΔΧ αυτο¬ 
κινήτων», και παράταση προθεσμίας απογραφής. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 638/1970 « Περί ιατρικής εξετάσε- 
ως των οδηγών αυτοκινήτων κλπ.», άρθρο 2, όπως τροπο¬ 
ποιήθηκε με τους Νόμους 771/78, 823/78, 1959/91,2366/95, 
2465/97, 2671 /98 και 2801/2000. 

2. Τις διατάξεις του άρθρου 13 «εκπόνηση μελετών από το 
Υπουργείο Μεταφορών και Επικοινωνιών» του Ν. 2578/98, 
όπως τροποποιήθηκε με το Ν. 2801/2000. 

3. Την Β-24177/667/24.12.1999 (Β'36) απόφαση του 
Υπουργού Μεταφορών και Επικοινωνιών «Αντικατάσταση, 
τροποποίηση και συμπλήρωση της 19800/1982, πινακίδες 
αριθμού κυκλοφορίας αυτοκινήτων οχημάτων και ρυμουλ- 
κούμενων», όπως ισχύει. 

4. Την Γ6/25114/1982/12.4.2001 (ΦΕΚ Β 582) «Συγκρότηση 
επιτροπών για την απογραφή και τον έλεγχο του δικαιώμα¬ 
τος της νομίμου κυκλοφορίας των κυκλοφορούντων στη Χώ¬ 
ρα ΦΔΧ αυτοκινήτων» όπως τροποποιήθηκε με τις 
Γ6/49421/3728/31.7.2001, και Γ6/12862/1079/ 28.2.2002. 

5. Την Γ6/59160/4160/29 Σεπτεμβρίου 2000 εγκύκλιο του 
Γενικού Γραμματέα του Υπουργείου Μεταφορών και Επικοι¬ 
νωνιών: «Απογραφή Φ.Δ.Χ. αυτοκινήτων». 

6. Την ανάγκη τροποποίησης της παραπάνω απόφασης 


ύστερα από τις προτάσεις των υπηρεσιώντων Νομαρχιακών 
Αυτοδιοικήσεων της Χώρας. 

7. Τις σχετικές προτάσεις των εκπροσώπων των μεταφο¬ 
ρέων. 

8. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Α. Τροποποιούμε την υπ’ αριθμ. Γ6/25114/1982/ 12.4.2001 
(ΦΕΚ Β582/2001) απόφαση, όπως τροποποιήθηκε με την 
Γ6/49421/3728/31.7.2001 «Συγκρότηση επιτροπών για την 
απογραφή και τον έλεγχο του δικαιώματος της νομίμου κυ¬ 
κλοφορίας των κυκλοφορούντων στη Χώρα ΦΔΧ αυτοκινή¬ 
των» όπως παρακάτω: 

1. Νομαρχιακή Αυτοδιοίκηση Ανατολικής Αττικής, Δ/νση 
Μεταφορών & Επικοινωνιών, Αγ. Παρασκευή: Αντικαθιστού¬ 
με την υπάλληλο Κέφου Ευφροσύνη με την υπάλληλο Φρά¬ 
γκου Παναγιώτα από 28.5.2002 και τον εκπρόσωπο των Με¬ 
ταφορέων Τσιμπούλη Αναστάσιο με τον Δούκα Νικόλαο από 
1.1.2002 αναδρομικά. 

4. Νομαρχιακή Αυτοδιοίκηση Σερρών, Δ/νση Μεταφορών & 
Επικοινωνιών : Συγκροτούμε μία επί πλέον επιτροπή αποτε- 
λούμενη από τους υπαλλήλους Γεώργιο Αϊδονίδη και Νόττα 
Ελένη και εκπρόσωπο των μεταφορέων τον Παπαδόπουλο 
Θεόδωρο, από 23.10.2001 αναδρομικά. 

5. Νομαρχιακή Αυτοδιοίκηση Κιλκίς, Δ/νση Μεταφορών & 
Επικοινωνιών: Αντικαθιστούμε την υπάλληλο Μαυρίδου Δή¬ 
μητρα με τον υπάλληλο Καραμπίδη Σάββα από 29.4.2002 
αναδρομικά. 

6. Νομαρχιακή Αυτοδιοίκηση Φθιώτιδας, Δ/νση Μεταφορών 
& Επικ/νιών:Συγκροτούμε μία επιπλέον επιτροπή αποτελούμε- 
νη από τους υπαλλήλους Ορφανίδου Μαρία, Περικλή Γκότση 
και εκπρόσωπο των μεταφορέων τον Ιωάννη Ντρούζο. 

Β. Η προθεσμία απογραφής παρατείνεται από 1.7.2002 μέ¬ 
χρι 30.11.2002. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. ΥΠΑ/Δ3/α/28861/6052 (3) 

Ίδρυση και λειτουργία πεδίου προσγείωσης στην περιοχή 
Κωπάΐδας Νομού Βοιωτίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1. Τις διατάξεις: 

α) Του κυρωτικού της Σύμβασης του Σικάγο Νόμου 
211/1947, άρθρο 28. 

β) Του Παραρτήματος (ΑΝΝΕΧ) 14 της Σύμβασης του Σι¬ 
κάγο, 3η έκδοση του Ιουλίου 1999, που ενσωματώθηκε στο 
εθνικό δίκαιο με την αριθ. ΥΠΑ/Δ3/Α/ 2467/490 Απόφαση του 
Υπουργού Μεταφορών και Επικοινωνιών «Υιοθέτηση Προτύ¬ 
πων και συνιστώμενων Πρακτικώντου παραρτήματος 14 Τό¬ 
μοι I και II της Σύμβασης του Σικάγο»(ΦΕΚ 177/Β/2002). 

γ) Του Παραρτήματος 2 της Σύμβασης του Σικάγο, «Κανό¬ 
νες Εναερίου Κυκλοφορίας (ΒυΙοε οί Ιάθ Αίτ), (ΦΕΚ 
861/Β/12.8.98). 

δ) Του Ν. 1815/88 (Α250) «Περί Κύρωσης του Κώδικα Αε¬ 
ροπορικού Δικαίου». 

ε) Του άρθρου 29Ατου Ν. 1558/85 (ΑΊ37) «Κυβέρνηση και 
Κυβερνητικά όργανα» όπως αυτό προστέθηκε με το άρθρο 
27του Ν.2081/92 (Α' 154) καιαντικαταστάθηκε μετηνπαρ. 2α 
του άρθρου 1 του Ν. 2469/97 (Α' 138). 

στ) Του Π.Δ. 158/2002 (ΦΕΚ 137/Α/13.6.2002) «Ίδρυση, κα¬ 
τασκευή, εξοπλισμός, οργάνωση, διοίκηση, λειτουργία και 
εκμετάλλευση πολιτικών αερολιμένων από φυσικά πρόσω¬ 
πα, νομικά πρόσωπα ιδιωτικού δικαίου και Οργανισμούς Το¬ 
πικής Αυτοδιοίκησης». 

2. Το εγχειρίδιο της ΥΠΑ «ΑΕΡΟΔΡΟΜΙΑ ΓΙΑ ΕΛΑΦΡΑ ΑΕ¬ 
ΡΟΣΚΑΦΗ» έκδοσης 1986. 

3. Τα συμβόλαια αγοραπωλησίας με αριθ. 6223/92 και 
6271/93, τα αντίστοιχα πιστοποιητικά μεταγραφής στα Βι¬ 
βλία Μεταγραφών του Υποθηκοφυλακείου Ορχομενού στον 
τόμο 217 με αριθμό 33559/22.12.1992 και στον τόμο 217 με 
αριθμό 33640/5.3.1993. 

4. Το 80/12.2.1997 πιστοποιητικό εκ των βιβλίων διεκδική¬ 
σεων του υποθηκοφυλακείου Ορχομενού Βοιωτίας. 

5. Το συμβόλαιο αγοραπωλησίας υπ’αριθμ. 6224/92 και το 
αντίστοιχο πιστοποιητικό μεταγραφής στα Βιβλία Μεταγρα¬ 
φών του Υποθηκοφυλακείου Ορχομενού στον τόμο 217 με 
αριθμό 33560/27.12.1992. 

6. Το 80Α712.2.1997 πιστοποιητικό εκ των βιβλίων διεκδι¬ 
κήσεων του υποθηκοφυλακείου Ορχομενού Βοιωτίας. 

7. Την από 21.3.97 αίτηση κατασκευής πεδίου προσγείω¬ 
σης της εταιρείας «ΓΕΩΡΓΙΚΕΣ ΑΕΡΟΕΦΑΡΜΟΓΕΣ - ΔΗΜΗ¬ 
ΤΡΑ Α.Ε.» και «ΑΦΩΝ ΓΚΙΝΤΙΚΑ Α.Ε. ΜΑΚ-ΣΩΑ». 

8. Την από 24.4.1997 με Αριθ. Πρωτ. 31907 Απόφαση του 
Νομάρχη Βοιωτίας περί «έγκρισης των περιβαλλοντικών 
όρων του πεδίου προσγείωσης ελαφρών αεροσκαφών της 
εταιρείας «ΓΕΩΡΓΙΚΕΣ ΑΕΡΟΕΦΑΡΜΟΓΕΣ-ΔΗΜΗΤΡΑΑ.Ε.» 
στην περιοχή του Δήμου Ακραιφνίου (πρώην Κοινότητας Κά¬ 
στρου), Ν. Βοιωτίας». 

9. Το υπ’ αριθ. ΓΕΑ/Α3/2/Φ.551.3/ΑΔ/351483/Σ.353/ 
19.8.1997 έγγραφο του ΓΕΑ. 

10. Την από 9.3.1999 αίτηση των «ΓΕΩΡΓΙΚΩΝ ΑΕΡΟΕ¬ 
ΦΑΡΜΟΓΩΝ Α.Ε. ΔΗΜΗΤΡΑ Α.Ε.» για διεξαγωγή τελικού 
ελέγχου του αποπερατωθέντος πεδίου προσγείωσης στην 
περιοχή Κωπαϊδας Νομού Βοιωτίας. 

11. Την από 20.4.1999 έκθεση επιθεώρησης της ΥΠΑ. 

12. Το από 28.6.99 ιδιωτικό συμφωνητικό, θεωρημένο από 
τη ΔΟΥ ΦΑΕ Θεσσαλονίκης, μεταξύ των «Αφοί Γκιντίκα Α.Ε», 
εκμισθώτριας εταιρείας, και της «ΔΗΜΗΤΡΑ Α.Ε. Γεωργικές 
Αεροεφαρμογές». 

13. Το γεγονός ότι από τις διατάξεις της παρούσας από¬ 
φασης δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Χορηγούμε άδεια ίδρυσης και λειτουργίας του πεδίου 
προσγείωσης Κωπαϊδας Ν. Βοιωτίας επ’ ονόματιτης εταιρεί¬ 
ας «ΓΕΩΡΓΙΚΩΝ ΑΕΡΟΕΦΑΡΜΟΓΩΝ Α.Ε. ΔΗΜΗΤΡΑ Α.Ε.» 
για την χρησιμοποίηση του από τα αεροσκάφη της. 

2. Η εν λόγω άδεια ισχύει για όσο διάστημα υφίσταται η μί¬ 
σθωση μεταξύ των αντισυμβαλλομένων «Αφοί Γ κιντίκα Α.Ε.» 
και της «ΔΗΜΗΤΡΑ Α.Ε. Γεωργικές Αεροεφαρμογές». 

3. Στοιχεία και φυσικά χαρακτηριστικά του πεδίου προ¬ 
σγείωσης. 

2-1. Το Σημείο Αναφοράς Αεροδρομίου (ΑθΓοάΓοπίθ Ρθϊθγ- 
θποθ Ροίπί), στο μέσον του διαδρόμου, είναι 38°27’38" Β και 
23°08Ί8" Α. 

2-2. Το υψόμετρο του διαδρόμου είναι 92 μέτρα από Μ.Σ.Θ. 

2-3. Η επιφάνεια του διαδρόμου είναι χωμάτινη, επίπεδη 
και καλύπτεται από γρασίδι. 

2-4. Ο προσανατολισμός του διαδρόμου είναι 09/27. 

2-5. Το μήκος του διαδρόμου είναι 530 μέτρα και το πλάτος 
25 μέτρα. 

2-6. Η ζώνη ασφαλείας (δίπρ) που περιβάλλει τον διάδρομο 
είναι διαστάσεων 590 χ 80 μέτρα. 

2-7. Υπάρχει ζώνη ασφαλείας μήκους 30 μέτρων μετά τα 
άκρα των διαδρόμων. 

2-8. Υπάρχει διαγράμμιση διεύθυνσης διαδρόμου, άξονα 


διαδρόμου και κατωφλίων. Έχει εγκατασταθεί ένα (1) ανε¬ 
μούριο νότια από το κατώφλι του διαδρόμου 09. 

2- 9. Συχνότητα αερεπίγειας επικοινωνίας του πεδίου μετά 
αεροσκάφη 119,700 ΜΗζ. 

3. Ο πυροσβεστικός εξοπλισμός του πεδίου προσγείωσης 
αποτελείται από τα παρακάτω: 

3- 1. Πυροσβεστήρας αφρού ΑΡΡΡ χαμηλής διόγκωσης 
(6%) χωρητικότητας 250 Ι<9· Πίεση δοκιμής σώματος πυρο¬ 
σβεστήρα τα 30 03Γ. Ο πυροσβεστήρας είναι εγκατεστημέ¬ 
νος επί οχήματος και κατάλληλος για φωτιές κατηγορίας Β 
και Ο. 

3-2. Τροχήλατος πυροσβεστήρας ξηράς κόνεως 50 Κρ κα¬ 
τάλληλος για φωτιές κατηγορίας Α, Β,Ω και Ε. 

3-3. Φορητοί πυροσβεστήρες ξηράς κόνεως 61<9 και 12 Ι<9 
κατάλληλοι για φωτιές κατηγορίας Α, Β, Ο και Ε. 

3-4. Υγειονομικό υλικό Α’ Βοηθειών. 

3- 5. Όλοι οι πυροσβεστήρες πρέπει να παραμένουν σε άρ¬ 
τια κατάσταση και να επιθεωρούνται σε τακτική βάση. 

4. Η χρησιμοποίηση του ανωτέρω πεδίου προσγείωσης θα 
πρέπει να γίνεται σύμφωνα με τους παρακάτω όρους και 
προϋποθέσεις: 

4- 1. Το πεδίο προσγείωσης θα χρησιμοποιηθεί για την δια¬ 
κίνηση και εξυπηρέτηση των αεροσκαφών της Εταιρείας 
«ΓΕΩΡΓΙΚΕΣ ΑΕΡΟΕΦΑΡΜΟΓΕΣ - ΔΗΜΗΤΡΑ Α.Ε.», με την 
προϋπόθεση εξασφάλισης με ευθύνη της εν λόγω Εταιρείας 
ή του χειριστή, της καταλληλότητας του πεδίου προσγείω¬ 
σης και των λοιπών συνθηκών και όρων λειτουργίας του, για 
την ασφαλή προσγείωση / απογείωση των αεροσκαφών. 
Ομοίως το πεδίο προσγείωσης δύναται να χρησιμοποιηθεί 
και από άλλα αεροσκάφη, μόνο κατόπιν άδειας του ιδιοκτήτη 
του εν λόγω πεδίου προσγείωσης χωρίς αμοιβή, με την επι¬ 
φύλαξη των προαναφερομένων προϋποθέσεων ασφαλούς 
κίνησης των αεροσκαφών. 

4-2. Οι πτήσεις προς και από το πεδίο προσγείωσης θα 
εκτελούνται σύμφωνα με τους ισχύοντες Νόμους και Διατά¬ 
ξεις, Διατάγματα, Κανονιστικές Αποφάσεις και Κανονισμούς, 
σε συνάρτηση με την ευθύνη του χειριστή του αεροσκάφους, 
των επιδόσεων και περιορισμών του, ως προς τον τύπο και το 
βάρος προσγείωσης - απογείωσης, λαμβανομένων υπόψη 
των επικρατούντων καιρικών συνθηκών στην περιοχή. 

4-3. Ειδικότερα για το πεδίου προσγείωσης Κωπαϊδας υφί- 
στανται και οι παρακάτω περιορισμοί και προϋποθέσεις λει¬ 
τουργίας: 

4.-3.1 Κατά τις ώρες λειτουργίας του, με ευθύνη της Εται¬ 
ρείας θα εξασφαλίζεται Β/Τ επικοινωνία των ιπταμένων με 
τον Πύργο Ελέγχου του Αεροδρομίου Τανάγρας καθόλητην 
διάρκεια των δραστηριοτήτων. Απαραίτητη προϋπόθεση για 
την έναρξη των δραστηριοτήτων κάθε φορά είναι η εξασφά¬ 
λιση της επικοινωνίας που περιγράφεται παραπάνω. Σε αντί¬ 
θετη περίπτωση θα θεωρείται ότι δεν υπάρχει πτητική δρα¬ 
στηριότητα στο εν λόγω πεδίο προσγείωσης. 

4.-3.2 Πτήσεις των αεροσκαφών της Εταιρείας εκτός ΑΤΖ, 
η οποία στη συνέχεια θα καθιερωθεί βάσει της εν λόγω από¬ 
φασης, θα εκτελούνται κατόπιν εγκρίσεως και σύμφωνα με 
τις οδηγίες των Υπηρεσιών Προσέγγισης του Α/Δ της Τανά¬ 
γρας, στις συχνότητες νΗΕ 120,25 ΜΗζ (κύρια) και 122,1 
ΜΗζ (εφεδρική). 

4.-3.3 Οι δραστηριότητες του πεδίου προσγείωσης,δεν θα 
επηρεάζουν το επιχειρησιακό έργο του Αεροδρομίου Τανά¬ 
γρας και θα αναστέλλονται, οποτεδήποτε οι ανάγκες το επι¬ 
βάλλουν, από τις Υπηρεσίας Ε.Ε.Κ. του Αεροδρομίου Τανά¬ 
γρας. 

4.-3.4 Επίσημη επικοινωνία της εν λόγω Εταιρείας με το 
ΓΕΑ, πέραν αυτής της παροχής των Υπηρεσιών Ε.Ε.Κ. του 
Αεροδρομίου Τανάγρας, θα διεξάγεται μέσω ΥΠΑ/Δ3 - Δ4 κα¬ 
τά περίπτωση. 

4.-3.5 Οι πτητικές δραστηριότητες της εν λόγω Εταιρείας 

εκτός ΑΤΖ για αεροψεκασμούς, αερολιπάνσεις κ.λπ., θα κα¬ 
λύπτονται με Αγγελία Διεθνούς Διανομής. 

4.-3.6 Για πτήσεις εκτός ΜΤΜΑ Τανάγρας απαιτείται διαβί¬ 
βαση του Σχεδίου Πτήσεως στην ΥΠΑ με μέριμνα της Εται¬ 
ρείας. 

4. -3.7 Εντός ΜΤΜΑ Τανάγρας θα ακολουθούνται λεπτομε¬ 
ρώς οι Κανόνες και οι Διαδικασίες του ΙΟΑΟ καθώς και οι πε¬ 
ριορισμοί που ισχύουν στο εν λόγω Αεροδρόμιο, όπως λε¬ 
πτομερώς περιγράφονται στο Μ ΑΙΡ ΟΒΕΕΟΕ και γενικότερα 
θα ακολουθούνται τα προβλεπόμενα στο ΑΙΡ (3ΒΕΕΟΕ για 
πτήσεις στο ΡΙΒ Αθηνών. 

5. Παράβαση των όρων και περιορισμών των από τις οικίες 
διατάξεις καθοριζόμενων θεμάτων Αερολιμενικού, Τελωνει¬ 
ακού και Δασμολογικού ελέγχου. Δημόσιας Ασφάλειας, 
Εθνικής Άμυνας και Εναέριας Κυκλοφορίας, καθώς και κάθε 
μη σύννομη χρησιμοποίηση του πεδίου προσγείωσης, βαρύ¬ 
νει απευθείας τον ιδιοκτήτη ή τον χειριστή του αεροσκάφους 
κατά περίπτωση. 

6. Ειδικά μνημονεύεται η κατά νόμο απαγόρευση της απευ¬ 
θείας από και προς το εξωτερικό πραγματοποίησης πτήσεων 
χωρίς την προηγούμενη στάθμευση σε Διεθνή Αερολιμένα ή 
Αερολιμένα χαρακτηρισμένου ως Νομοθετημένου σημείο ει¬ 
σόδου - εξόδου για την διενέργεια των κατά νόμων απαιτου- 
μένων ελέγχων. 

7. Η επιθεώρηση του πεδίου προσγείωσης ανήκει στην αρ¬ 
μοδιότητα της ΥΠΑ. 


8. Οι πάσης φύσεως δαπάνες συντήρησης και λειτουργίας 
του, βαρύνουντον ιδιοκτήτη του πεδίου προσγείωσης. 

9. θέματα αναγόμενα στην εν γένει ασφάλεια των πτήσεων, 
στον περαιτέρω εξοπλισμό του πεδίου προσγείωσης, στις 
εγκαταστάσεις του κλπ. ρυθμίζονται με απόφαση του Υπουρ¬ 
γού Μεταφορών και Επικοινωνιών μετά από σχετική εισήγη¬ 
ση της ΥΠΑ. Τροποποίηση στα φυσικά χαρακτηριστικά και 
στον πάσης φύσεως εξοπλισμό θα πραγματοποιείται μετά 
από σύμφωνη γνώμη της ΥΠΑ. 

10. Η απόφαση αυτή μπορεί να ανακληθεί ή να περιορισθεί 
από τον Υπουργό Μεταφορών και Επικοινωνιών μετά από 
σχετική εισήγηση της ΥΠΑ, μονομερώς και ελεύθερα χωρίς 
οικονομική ή άλλη επιβάρυνση του Δημοσίου αν λόγοι ειδικοί 
το επιβάλλουν. 

11. Σε περίπτωση ανάκλησης ή διακοπής της λειτουργίας 
του, ο ιδιοκτήτης του πεδίου προσγείωσης Κωπαίδας δεν 
μπορεί να μεταβάλειτη χρήση του πεδίου προσγείωσης χω¬ 
ρίς προηγούμενη απόφαση του Υπουργού Μεταφορών και 
Επικοινωνιών. 

12. Η ΥΠΑ/Δ3/Α/5631/883/2.2.2000 απόφαση του Υπουρ¬ 
γού Μεταφορών και Επικοινωνιών παύει να ισχύει. 

Η απόφαση αυτή δημοσιευθεί στην Εφημερίδα της Κυβερ- 
νήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




